CELEX: 32006D1000
Language: et
Date: 2006-12-11 00:00:00
Title: Nõukogu otsus 2006/1000/ÜVJP, 11. detsember 2006 , milles käsitletakse ühismeetme 2002/589/ÜVJP rakendamist, et tagada Euroopa Liidu osalemine väike- ja kergrelvade destabiliseeriva hankimise ja leviku vastases võitluses Ladina-Ameerikas ja Kariibi mere piirkonnas

22.12.2006   
            
            
               ET
            
            
               Euroopa Liidu Teataja
            
            
               L 367/77
            
         
      NÕUKOGU OTSUS 2006/1000/ÜVJP,
   11. detsember 2006,
   milles käsitletakse ühismeetme 2002/589/ÜVJP rakendamist, et tagada Euroopa Liidu osalemine väike- ja kergrelvade destabiliseeriva hankimise ja leviku vastases võitluses Ladina-Ameerikas ja Kariibi mere piirkonnas
   EUROOPA LIIDU NÕUKOGU,
   võttes arvesse 12. juuli 2002. aasta ühismeedet 2002/589/ÜVJP, milles käsitletakse Euroopa Liidu osalemist väike- ja kergrelvade destabiliseeriva hankimise ja leviku vastases võitluses, (1) eriti selle artikleid 6 ja 7 koostoimes Euroopa Liidu lepingu artikli 23 lõike 2 teise taandega,
   ning arvestades järgmist:
   
               (1)
            
            
               Nõukogu otsused 2001/200/ÜVJP (2) ja 2003/543/ÜVJP, (3) milles käsitletakse Euroopa Liidu osalemist väike- ja kergrelvade destabiliseeriva hankimise ja leviku vastases võitluses, on aidanud muu hulgas Limas asuva, Ühinenud Rahvaste Organisatsiooni desarmeerimisbüroo (DDA) nimel tegutseva Ühinenud Rahvaste Organisatsiooni Ladina-Ameerika ja Kariibi mere piirkonna rahu, desarmeerimise ja arengu piirkondliku keskuse (UN-LiREC) kaudu võidelda Ladina-Ameerikas ja Kariibi mere piirkonnas väike- ja kergrelvade kontrollimatu hankimise ja levikuga, mis kujutavad endast ohtu rahule ja julgeolekule ning vähendavad väljavaateid jätkusuutlikuks arenguks.
            
         
               (2)
            
            
               Alates 2001. aastast on Euroopa Liidu rahalise toetuse abil korraldatud täienduskoolitust õiguskaitsetöötajatele, parlamendiliikmetele ja nende nõunikele tulirelvaalase õigusloome, andmebaaside väljatöötamise ja relvade hävitamise ja varude haldamise meetmete küsimustes. Nende meetmete lõpuleviimiseks on ÜRO Ladina-Ameerika ja Kariibi mere piirkonna rahu, desarmeerimise ja arengu piirkondlik keskus ja ÜRO desarmeerimisbüroo esitanud Euroopa Liidule taotluse täiendava ja ühtlasi lõpliku abi saamiseks.
            
         
               (3)
            
            
               Seetõttu kavatseb Euroopa Liit viia lõpule rahalise abi andmise ÜRO Ladina-Ameerika ja Kariibi mere piirkonna rahu, desarmeerimise ja arengu piirkondliku keskuse tegevusteks. See peaks olema Euroopa Liidu viimane toetus kõnealuste meetmete jaoks,
            
         ON TEINUD JÄRGMISE OTSUSE:
   Artikkel 1
   1.   Euroopa Liit suurendab oma ÜRO Ladina-Ameerika ja Kariibi mere piirkonna rahu, desarmeerimise ja arengu piirkondlikule keskusele antavat toetust võitluseks väike- ja kergrelvade destabiliseeriva hankimise ja leviku vastu Ladina-Ameerika ja Kariibi mere piirkonnas.
   2.   Lõike 1 kohaldamisel aitab Euroopa Liit ÜRO Ladina-Ameerika ja Kariibi mere piirkonna rahu, desarmeerimise ja arengu piirkondlikul keskusel:
   
               a)
            
            
               toetada riikide isevastutuse suurendamist selliste meetmete eest, mis on seotud väike- ja kergrelvade ebaseadusliku kaubanduse kõigi aspektide ennetamist, tõkestamist ja likvideerimist käsitleva Ühinenud Rahvaste Organisatsiooni 2001. aasta tegevuskavaga;
            
         
               b)
            
            
               siduda nimetatud meetmeid liikmesriikide samalaadsete algatustega;
            
         
               c)
            
            
               välja töötada parimate tavade alaseid õppematerjale maailma teiste piirkondade, näiteks Aafrika ja Kagu-Euroopa jaoks.
            
         Meetmete üksikasjalik kirjeldus on ära toodud lisas.
   3.   Käesolevas otsuses sätestatud korras, sealhulgas ÜRO Ladina-Ameerika ja Kariibi mere piirkonna rahu, desarmeerimise ja arengu piirkondliku keskuse poolt võetavate asjakohaste meetmetega tagatakse, et Euroopa Liidu panus lisas nimetatud meetmete elluviimisse oleks piisavalt nähtaval.
   Artikkel 2
   1.   Artiklis 1 nimetatud eesmärkide saavutamiseks vajalik lähtesumma on 700 000 eurot.
   2.   Käesoleva otsuse täitmiseks sõlmib komisjon rahastamislepingu ÜRO desarmeerimisbürooga, kelle nimel ÜRO Ladina-Ameerika ja Kariibi mere piirkonna rahu, desarmeerimise ja arengu piirkondlik keskus tegutseb, milles määratakse kindlaks tingimused tagastamatu abi vormis antava Euroopa Liidu toetuse kasutamiseks. Sõlmitavas rahastamislepingus nähakse ette, et ÜRO Ladina-Ameerika ja Kariibi mere piirkonna rahu, desarmeerimise ja arengu piirkondlik keskus ning ÜRO desarmeerimisbüroo annavad nõuetekohaselt aru ja tagavad projektile antava Euroopa Liidu rahalise toetuse sellise nähtaval oleku, mis vastab toetuse suurusele.
   3.   Komisjon teostab järelevalvet Euroopa Liidu rahalise toetuse nõuetekohase rakendamise üle. Selleks tehakse komisjonile ülesandeks kontrollida ja hinnata otsuse rakendamise finantsaspekte.
   4.   Lõikes 1 ette nähtud ja Euroopa ühenduste üldeelarvest rahastatavaid kulutusi hallatakse vastavalt eelarve suhtes kohaldatavatele ühenduse menetlustele ja eeskirjadele selle erandiga, et eelrahastamise summad ei jää ühenduse omandisse. Kõnealune haldamine toimub kooskõlas Euroopa Ühenduse ja Ühinenud Rahvaste Organisatsiooni vahel 29. aprillil 2003. aastal sõlmitud finants- ja haldusraamistiku lepingu sätetega.
   Artikkel 3
   1.   Käesoleva otsuse rakendamise eest vastutab ja annab nõukogule rakendamisest aru eesistujariik, keda abistab nõukogu peasekretär / ühise välis- ja julgeolekupoliitika kõrge esindaja. Komisjon osaleb täiel määral nende ülesannete täitmises ja eelkõige teavitab finantsaspektide rakendamise käigust.
   2.   Komisjon esitab kooskõlas otsuse artikli 2 lõikega 2 nõukogu vastavatele organitele korrapäraselt aruandeid. See teave põhineb eelkõige korrapärastel aruannetel, mida ÜRO Ladina-Ameerika ja Kariibi mere piirkonna rahu, desarmeerimise ja arengu piirkondlik keskus ja ÜRO desarmeerimisbüroo esitavad lepingulise suhte põhjal komisjoniga, nagu on ette nähtud artikli 2 lõikes 2.
   Artikkel 4
   Käesolev otsus jõustub selle vastuvõtmise päeval. Otsus kaotab kehtivuse 12 kuu möödumisel artikli 2 lõikes 2 viidatud rahastamislepingu sõlmimisest.
   Artikkel 5
   Käesolev otsus avaldatakse Euroopa Liidu Teatajas.
   
      Brüssel, 11. detsember 2006
      
         
            Nõukogu nimel
         
         
            eesistuja
         
         E. TUOMIOJA
         
      
   
   
      (1)  EÜT L 191, 19.7.2002, lk 1.
   
      (2)  EÜT L 72, 14.3.2001, lk 1.
   
      (3)  ELT L 185, 24.7.2003, lk 59.
   
      LISA
      Koolitajate koolituse ja andmebaasi projekt, kolmas etapp
      Ühinenud Rahvaste Organisatsiooni Ladina-Ameerika ja Kariibi mere piirkonna rahu, desarmeerimise ja arengu piirkondliku keskuse projekti kolmas ja viimane etapp koosneb kahest peamisest meetmete kogumist. Esimene tähendab käimasolevate meetmete jätkamist, samas kui teine seisneb Ühinenud Rahvaste Organisatsiooni Ladina-Ameerika ja Kariibi mere piirkonna rahu, desarmeerimise ja arengu piirkondlikus keskuses tehtud töö kasutamises Euroopa samalaadsete meetmete puhul ELi poliitika toetuseks Kagu-Euroopas ja maailma teistes piirkondades, näiteks Aafrikas.
      Esimene meetmete kogum
      1.   Koolitajate koolitus
      
                  1.1.
               
               
                  Juba eelnevalt Ühinenud Rahvaste Organisatsiooni Ladina-Ameerika ja Kariibi mere piirkonna rahu, desarmeerimise ja arengu piirkondliku keskuse kaudu koolitust saanud õiguskaitsetöötajate poolt läbiviidavate uurimismeetodite-alaste riiklike koolituskursuste toetamine;
               
            
                  1.2.
               
               
                  Brasiilias loodud avaliku julgeoleku alase piirkondliku koolituskeskuse (mille eesmärgiks on piirkondlike koolituskursuste tulevase tegevuse koordineerimine) edasiarendamise toetamine ning
               
            
                  1.3.
               
               
                  täienduskursuste korraldamine jälitustegevuse ja rahvusvahelise koostöö alal.
               
            2.   Andmebaasid tulirelvade kohta
      
                  2.1.
               
               
                  (SALSA)-andmebaaside edasiarendamine ning
               
            
                  2.2.
               
               
                  SALSA integreerimine õiguskaitseasutuste teistesse andmebaasidesse.
               
            3.   Parlamentidevahelise vahetuse algatus
      
                  3.1.
               
               
                  Piirkonna parlamendiliikmetele koolituskursuste korraldamise jätkamine ning
               
            
                  3.2.
               
               
                  tulirelvi käsitlevate õigusaktide reformi tehniline toetamine.
               
            4.   Relvade hävitamine ja varude haldamine
      
                  4.1.
               
               
                  Töö jätkamine relvade hävitamise ja varude haldamise toetamiseks ning
               
            
                  4.2.
               
               
                  riiklike hävitusprogrammide toetamine.
               
            Teine meetmete kogum
      Ladina-Ameerika ja Kariibi mere piirkonna meetmete seostamine Euroopas läbiviidavate meetmetega ning teadmiste ja kogemuste edasiandmine sünergia tekitamiseks Ladina-Ameerika ja Kariibi mere piirkonna ning maailma teiste piirkondade vahel:
      
                  1.
               
               
                  Euroopa tulirelvi käsitlevate õigusaktide hindamine ja ELi relvaekspordi kontrollimise toimimisjuhendi tutvustamine, et välja selgitada Ladina-Ameerika ja Kariibi mere piirkonna õigusaktide parandamiseks sobivad kogemused: soovitatud koostöö Euroopa Parlamendiga.
               
            
                  2.
               
               
                  SALSA andmebaasi süsteemi laiendamine ja kohandamine, nii et see hõlmaks teabevahetust liikmesriikidega koordinatsiooni ja koostöö hõlbustamiseks kahe piirkonna vahel: soovitatud koostöö teiste selliste asutuste ja organisatsioonidega, kes töötavad ebaseadusliku tulirelvakaubanduse küsimusega, nagu näiteks riiklikud õiguskaitseasutused ja EUROPOL.
               
            
                  3.
               
               
                  Ühinenud Rahvaste Organisatsiooni Ladina-Ameerika ja Kariibi mere piirkonna rahu, desarmeerimise ja arengu piirkondlikus keskuses välja töötatud õppematerjalide kohandamine maailma teiste piirkondade vajadustele ja võimalustele, et võimaldada omandatud kogemustest õppimist.
               
            
                  4.
               
               
                  Ladina-Ameerika ja Kariibi mere piirkonna ning Euroopa riigipeade ja valitsusjuhtide Rio de Janeiro, Madridi ning Mexico tippkohtumistel tulirelvade küsimuses esitatud soovituste rakendamise seisu hindamine ja sünergia kasutamise võimaluste väljaselgitamine, eelkõige tippkohtumiste eespool nimetatud meetmetega seotud avalduste väljaselgitamise teel.
               
            Meetmed jõuavad haripunkti ühendatud juhtimiskeskuse – Brasiilia pealinnas Brasílias asuva avaliku julgeoleku alase piirkondliku koolituskeskuse kogu piirkonda hõlmava operatsioonide keskuse – loomisega tulirelvaalase koolituse ja muude meetmete koordineerimiseks umbes 3 000 ametniku tööga 33 riigis. 2007. aasta lõpuks viiakse kogu koolituskursuste pakett ÜRO Ladina-Ameerika ja Kariibi mere piirkonna rahu, desarmeerimise ja arengu piirkondlikust keskusest üle piirkondlikku operatsioonide keskusesse ja teistesse riikidesse, et suurendada riikide omavastutust. Piirkondlikust operatsioonide keskusest saab ka ühenduslüli kõnealuse õiguskaitseasutuste võrgustiku ja mitmesuguste teistes piirkondades asuvate Euroopa õiguskaitseinstitutsioonide vahel.